VILNIAUS RAJONO SAVIVALDYBĖS TARYBA

SPRENDIMAS

DĖL PROJEKTO „VILNIAUS RAJONO NEMENČINĖS MIESTO SPORTO AIKŠTYNO, ESANČIO A. MICKEVIČIAUS G. 20, NEMENČINĖS M., PRITAIKANT BENDRUOMENĖS POREIKIAMS, ĮRENGIMAS“ ĮGYVENDINIMO

2016 m. liepos 1 d. Nr. T3-257

Vilnius

Vadovaudamasi Lietuvos Respublikos vietos savivaldos įstatymo 6 straipsnio 26 punktu ir 2015 m. rugsėjo 3 d. Lietuvos Respublikos vidaus reikalų ministro įsakymu Nr. 1V-685 „Dėl Vilniaus regiono integruotų teritorijų vystymo programos patvirtinimo“, Vilniaus rajono savivaldybės taryba n u s p r e n d ž i a :

1.	Pritarti Vilniaus rajono savivaldybės administracijai įgyvendinti projektą „Vilniaus rajono Nemenčinės miesto sporto aikštyno, esančio A. Mickevičiaus g. 20, Nemenčinės m., pritaikant bendruomenės poreikiams, įrengimas“.

2.	Užtikrinti ir numatyti iki 15 proc. bendros projekto pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ 08.2.1-CPVA-R-908 priemonę „Kaimo gyvenamųjų vietovių atnaujinimas“ vertės dalinį finansavimą iš Vilniaus rajono savivaldybės biudžeto lėšų.

3.	Įsipareigoti padengti netinkamas finansuoti, tačiau šiam projektui įgyvendinti būtinas išlaidas ir tinkamų finansuoti išlaidų dalį, kurių nepadengia projektui skiriamas finansavimas.

4.	Įpareigoti Vilniaus rajono savivaldybės administracijos direktorių numatyti būtinas lėšas projektui įgyvendinti Vilniaus rajono savivaldybės biudžete šio projekto veikloms bendrai finansuoti.

5.	Užtikrinti projekto tęstinumą 5 metus po projekto įgyvendinimo pabaigos.

Savivaldybės merė	Marija Rekst